laion/Wikipedia-Exotic huggingface dataset:
יעקב לוונשטיין

יעקב קופל לוונשטיין (בגרמנית: Jakob-Koppel Löwenstein;‏ 17 באוגוסט 1799 – 27 ביולי 1869) היה סופר ורב המחוז בבאדן. נולד בברוכזאל, גרמניה, בשנת 1799 ליוסף לוונשטיין. משנת 1813 למד בקרלסרוהה, משנת 1816 במיינץ אצל הרב הירץ שייאר, משנת 1820 בהנאו אצל הרב משה טוביה מזונטהיים, ומשנת 1825 בווירצבורג אצל הרב אברהם בינג. בשנים 1825 ו-1826 השתלם בלימודי חול באוניברסיטת וירצבורג. התחתן בשנת 1829. משנת 1829 היה רב בגיילינגן אם הוכריין, שם נולדו 11 מתוך שלושה עשר ילדיו, ומשנת 1852 ועד מותו היה רב המחוז בטאוברבישופסהיים, שם ניהל גם ישיבה. בשנים 1857–1858 ו-1859–1861 ניהל במקביל את רבנות מרכינגן. התכתב עם "בעל השם ממיכלשטאדט", הרב יצחק אריה וורמסר. נפטר בטאוברבישופסהיים בשנת 1869. מידע על יעקב לוונשטיין בקטלוג הספרייה הלאומית טקסטים מאת יעקב לוונשטיין, באתר alemannia-judaica.de (בגרמנית)
Snowman (שיר)

"Snowman" (בעברית: "איש שלג") הוא סינגל שיווקי שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, Everyday Is Christmas. השיר בדומה לשאר שירי האלבום, הוא שיר חג מולד. השיר הפך לפופולרי בדצמבר 2020 בעקבות אתגר בטיקטוק. אף על פי שלא יצא כסינגל, הצליח השיר להגיע למקום הראשון במצעד שבפינלנד. "Snowman" הוכרז ברשתות החברתיות של סיה ב-7 בנובמבר 2017 והיה זמין להורדה דיגיטלית ב-9 בנובמבר 2017. כמו כן, הוא הופץ כסינגל שיווקי מתוך Everyday Is Christmas. סיה ביצעה את "Snowman" בתוכנית הטלוויזיה "המופע של אלן דג'נרס", ובגמר העונה ה-15 של סדרת הטלוויזיה האמריקאית "The Voice". בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות. טרם יצא הווידאו קליפ המלא של השיר, העלתה סיה לערוץ ה-Vevo שלה את האודיו המלא של השיר, המציג לאורכו את מילותיו של השיר ואת עטיפתו של האלבום, Everyday Is Christmas. נכון לדצמבר 2020, מונה הצפיות של הקליפ עומד על כ-58 מיליון צפיות. הווידאו קליפ הרשמי של השיר שפורסם בשנת 2020, צבר למעלה מ-23 מיליון צפיות. סרטון השיר "Snowman" באתר יוטיוב Sia – Snowman (באנגלית), נבדק ב-2020-12-29 Kate Fowler, TikTok: What is the Snowman Challenge? Sia’s Christmas song is the latest trend!, HITC, ‏2020-12-14 (באנגלית בריטית) Suomen Virallinen Lista, Musiikkituottajat (ב־) @sia (8 November 2017). "The Christmas goodies continue, "Snowman" from Everyday Is Christmas will be out Thursday worldwide. - Team Sia" (Tweet). Retrieved 17 December 2020 – via Twitter. @sia (9 November 2017). "Move over Frosty ⛄ "Snowman" is here! Stream & download it now: fanlink.to/snowman - Team Sia" (Tweet). Retrieved 17 December 2020 – via Twitter. Sia Unwraps a Special Holiday Performance of 'Snowman' - YouTube, www.youtube.com Don’t miss Sia performing "Snowman" and "Titanium" tonight on the finale of Everyday Is Christmas, נבדק ב-2020-04-18 Sia - Snowman Sia - Snowman [Official Video] OLiS - oficjalna lista wyróżnień, www.olis.pl (בפולנית) Snowman, נבדק ב-2020-12-29 Sia - Snowman (Snowed In & Slowed Down TikTok Remix) - YouTube, www.youtube.com Listen to Sia’s remix of her 2018 track, ‘Snowman’ | NME Australia, NME | Music, Film, TV, Gaming & Pop Culture News, ‏2020-12-10 (ב־Australian English)
That's Life (שיר)

"That's Life" (בעברית: "אלה החיים") הוא סינגל שהוקלט על ידי המפיק האמריקאי 88-קיז, בשיתוף הראפר האמריקאי מק מילר והזמרת-יוצרת האוסטרלית סיה. השיר יצא לאור ב-20 ביוני 2019, כסינגל שלא מתוך אלבום, על ידי חברת התקליטים וורנר רקורדס. השיר יצא לאור לאחר מותו של מילר, בספטמבר 2018. השיר הגיע למקום ה-13 במצעד שבניו זילנד. מילר הגה את הרעיון לשיר, שעלה כתוצאה משיחה שניהל עם 88-קיז על מערכות יחסים בהן היו באותה תקופה. חלקו של מילר הוקלט בניו יורק בפברואר 2015, בזמן שעבד על אלבום האולפן השלישי שלו GO:OD AM. כמו כן, השיר נכתב על ידי מוזיקאים שונים והופק על ידי 88-קיז. גרסה של השיר הודלפה באינטרנט במאי 2019, בשם השגוי "Benji the Dog", בה ניתן לשמוע את מילר בלבד. 88-קיז הגיב לדליפה כעבור כמה ימים וקבע כי מדובר בגרסה גסה וכי הגרסה המוגמרת תופץ באופן רשמי בקרוב. ב-13 ביוני 2019, הודיע 88-קיז על הפצתו של "That's Life", בהשתתפות סיה והוסיף כי הוא קיבל אישור ממשפחתו של מילר להוציא את השיר, לאחר מותו בספטמבר 2018. על השיר אמר 88-קיז: "השמעתי את השיר לסיה והיא הזדהתה עמו והרגישה שהיא תוכל לתרום באופן רב אם תשתתף בו". "That's Life" הופץ כסינגל על ידי חברת התקליטים וורנר רקורדס ב-20 ביוני 2019. השיר זכה להצלחה מסחרית נאה, כאשר דורג במקום ה-13 במצעד השירים שבניו זילנד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות, מה שהפך אותו באותה העת לאחד מהשירים המצליחים ביותר של השלושה שם. האודיו הרשמי של השיר שהופץ ביוטיוב ב-20 ביוני 2019, זכה להצלחה כאשר צבר למעלה מ-14 מיליון צפיות. סרטון השיר "That's Life" באתר יוטיוב 88-קיז, מק מילר, סיה, אלק גולד, דניאל גלוגוור, איי. רוזנברג, ג'יי או'קונל. מ. לאוואל, נ. אשפורד, וינסטון "ונץ" נלסון, וי. סימפסון 88-Keys (Ft. Mac Miller & Sia) – That's Life (באנגלית), נבדק ב-2020-12-29 The Official New Zealand Music Chart, THE OFFICIAL NZ MUSIC CHART (באנגלית) Donna-Claire Chesman, 88-Keys Interview on the Making of "That's Life" with Mac Miller, DJBooth (באנגלית) 88-Keys Announces 'That's Life' Featuring Mac Miller and Sia, Billboard (באנגלית) Unreleased Mac Miller Track 'Benji the Dog' Surfaces Online, Billboard (באנגלית) Unreleased Mac Miller Track 'Benji the Dog' Leaks Online Eight Months After Rapper's Death, PEOPLE.com (באנגלית) Mac Miller's relatives grant 88-keys permission for new single release, calgaryherald (ב־Canadian English) That's Life (feat. Mac Miller & Sia), נבדק ב-2020-12-29 88-Keys feat. Mac Miller & Sia - That's Life (Audio) - YouTube, www.youtube.com
אודה קרוהג

אודה קרוהג (בנורווגית: Oda Krohg‏; 11 ביוני 1860 – 19 באוקטובר 1935) הייתה ציירת נורווגית, ואשתו של מורה ועמיתה כריסטיאן קרוהג. היא הייתה בתם השנייה של הפרקליט הציבורי כריסטיאן לסון ואלכסנדרה קתרין הנרייט פון מונטה אפ מורגנשטיינה. היא גדלה במשק בית ליברלי-שמרני, יחד עם שמונה אחיות ושני אחים. אחיה פר לסון הפך למלחין ידוע ואחותה קרוליין "באקן" לסון זמרת וסופרת. בשנת 1881 התחתנה עם איש העסקים יורגן אנגלהרדט (1852–1921), עימו נולדו לה שני ילדים. היא נפרדה מאנגלהרדט בשנת 1883, והתגרשה ממנו בשנת 1888. בשנת 1885 היא הפכה לתלמידה של אריק ורנסקיולד וכריסטיאן קרוהג, אליו נישאה באוקטובר 1888. בשנת 1885 נולדה בתם ננה וב-1889 בנם. פר קרוהג שגם הפך לצייר. בתקופה 1901–1909 התגוררה המשפחה בפריז. ב-kafeinteriør התחריט של אדוורד מונק (1893), מתואר את אודה מוקפת בוהמיינים ואנשים קרובים אליה: מונק, כריסטיאן קרוהג, יאפה נילסן, הנס יגר, גונאר הייברג ויורגן אנגלהרדט. בספרו Syk Kjærlihet ("אהבה חולה", 1893), מתאר הנס יגר משולש אהבה בו היה מאוהב מאוד באישה שעומדת להתחתן עם צייר. אומרים שאודה הייתה המודל של האישה, והספר מתאר את הקשר בין יגר, אודה וכריסטיאן במהלך הקיץ והסתיו 1888. בשנות ה-90 של המאה ה-19 משפחת קרוהג עברה לברלין. בברלין התאהבה אודה קרוהג בבמאי גונר הייברג ובשנת 1897 לקחה את אחד מילדיה, בנה פר ועברה להתגורר בפריז עם הייברג. בעלה נכנס לתפקיד מדריך אמנות באקדמיה קולארוסי בפריז זמן לא רב לאחר מכן ואודה השיגה סטודיו אמן במונפרנס. תוך זמן קצר התוודעה לכמה מהאמנים המובילים בעיר, כולל אנרי מאטיס. בשנת 1903 הציגה בסלון דה פריז, וכעבור שנה קיימה את התערוכה הראשונה שלה בסלון הסתיו, שם המשיכה להיות מעורבת בקביעות עד 1909. במהלך תקופה זו היא הייתה בקשר עם המשורר ומבקר האמנות יאפה נילסן. אודה נפרדה ממנו וחזרה לבעלה. כעבור זמן קצר הם חזרו לאוסלו. היא הייתה בעלת השכלה פורמלית מעטה באמנות, אבל קלטה במהירות את הידע של הסביבה האמנותית שהיא הייתה חלק ממנה. הופעת הבכורה שלה הייתה בשנת 1886 עם הציור העששית היפנית, הנמצאת כעת בגלריה הלאומית של נורווגיה. שנותיה הראשונות כאמנית נתפסות כדוגמה לציור רומנטי חדש. עבודות הדיוקן המאוחרות שלה יוצרות רושם חזק יותר. אודה קרוהג ידועה בנופיה, ועבודות אחרות. היא ציירה גם דיוקנאות של אסטה הנסטין, איוואר ארסניוס, גונאר הייברג, יוהנה דיבוואד וכריסטיאן קרוהג. אודה הייתה גם דמות מרכזית בתנועה האנטי-תרבותית של הבוהמיינים בכריסטיאניה (הפכה לאוסלו משנת 1924) בשנות ה-80 וה-90. הדימוי הציבורי שלה כנסיכה בוהמית טשטש במידה מסוימת את הרושם של ציירת מוכשרת. אודה קרוהג הציגה את עבודותיה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי. היא נקברה בבית העלמין הלאומי באוסלו. מונק, הבוהמיינים עם אודה כריסטיאן קרוהג עששית יפנית לפנות ערב אקורדיון ילדה עצובה מדיה וקבצים בנושא אודה קרוהג בוויקישיתוף Anne Wichstrøm, Oda Krohg, Norsk biografisk leksikon, 2020-02-25 Anne Wichstrøm, Oda Krohg, Norsk kunstnerleksikon, 2019-08-15 hypertexter.se: Kultur: Konst och radikalfeminism, del 1, web.archive.org, ‏2007-10-09 Norwegian Women Painters: 1893 Exposition, arcadiasystems.org
NordVPN

NordVPN היא ספקית שירותי רשת וירטואלית פרטית (VPN). יש לה יישומים עבור Windows,‏ MacOS ולינוקס, אפליקציות לאנדרואיד ו-iOS, כמו כן, גם יישום ל-Android TV. התקנה ידנית זמינה עבור נתבים אלחוטיים, מכשירי NAS ופלטפורמות אחרות. NordVPN ממוקמת בפנמה, מכיוון שלמדינה אין חוקי חובת שמירת נתונים, והיא אינה משתפת פעולה עם התאחדויות "חמש העיניים" או "ארבע עשרה העיניים". NordVPN הוקמה בשנת 2012 על ידי "ארבעה חברי ילדות", כאמור באתר האינטרנט שלה. בסוף מאי 2016, היא הציגה אפליקציית אנדרואיד, ואחריה אפליקציית iOS ביוני באותה שנה. באוקטובר 2017, היא השיקה תוסף דפדפן עבור גוגל כרום. ביוני 2018 הושקה אפליקציה ל-Android TV. באוקטובר 2019 הפעילה NordVPN יותר מ-5,200 שרתים ב-62 מדינות. WireGuard מדיה וקבצים בנושא NordVPN בוויקישיתוף אתר האינטרנט הרשמי של NordVPN (באנגלית) אתר האינטרנט הרשמי של NordVPN (ביפנית) NordVPN, ברשת החברתית פייסבוק NordVPN, ברשת החברתית אקס (טוויטר) NordVPN, ברשת החברתית אינסטגרם NordVPN, סרטונים בערוץ היוטיוב NordVPN, הבלוג הרשמי NordVPN Launches Android TV App, Lifehacker Australia, ‏18 ביוני 2018 (באנגלית) Aditya Tiwari, NordVPN In-Depth Review: A Reliable VPN For Security And Performance, Fossbytes, ‏29 באוקטובר 2017 (באנגלית) David Gewirtz, Inside a VPN service: How NordVPN conducts the business of Internet privacy, ZDNet (באנגלית) Br, on Vigliarolo in Mobility on July 1, 2016, 5:59 Am Pst, NordVPN offers powerful mobile VPN service and app, but there's Wi-Fi gotcha, TechRepublic (באנגלית)
הנרי דילוורת' גילפין

הנרי דילוורת' גילפין (באנגלית: Henry Dilworth Gilpin;‏ 14 באפריל 1801 – 29 בינואר 1860) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא מרטין ואן ביורן. הנרי גילפין נולד בלנקסטר שבאנגליה לג'ושוע גילפין ומרי דילוורת', זמן קצר לאחר שובם לארצות הברית. אביו ערך סיור רחב בבריטניה ובאירופה בין השנים 1795–1801, שבמהלכו הוא אסף מידע על שיטות ייצור חדשות בתעשיית הנייר עבור מפעלי הנייר של המשפחה בברנדיוויין קריק שבדלאוור. אמו הייתה בת למשפחת דילוורת', משפחת קווייקרים מלנקסטר. ב-1812 יצאה המשפחה לסיור נוסף באנגליה ושבה לארצות הברית ב-1816. במהלך תקופה זו למד הנרי בבית ספר ליד לונדון. לאחר סיום לימודיו באוניברסיטת פנסילבניה הוא למד משפטים בהדרכתו של ג'וזף אינגרסול וב-1822 הוא התקבל ללשכת עורכי הדין. בשנים 1831–1837 שימש גילפין כתובע הפדרלי של המחוז המזרחי של פנסילבניה, ולאחר מכן מונה כיועץ המשפטי של מחלקת האוצר של ארצות הברית. בתקופה זו הוא הצטרף לחברה הפילוסופית האמריקאית ובשנים 1833–1835 הוא היה חבר במועצת המנהלים של הבנק השני של ארצות הברית (אנ'). ב-1840 מינה הנשיא מרטין ואן ביורן את גילפין כתובע הכללי של ארצות הברית. הוא כיהן בתפקיד זה עד תום נשיאותו של ואן ביורן ב-1841 ובתקופה זו הוא ייצג את ממשלת ארצות הברית בתיק ארצות הברית נגד לה אמיסטאד שנדון בבית המשפט העליון. בשנים 1852–1859 שימש גילפין כנשיא האקדמיה של פנסילבניה לאומנויות יפות וכסגן הנשיא וחבר חבר הנאמנים של החברה ההיסטורית של פילדלפיה. בשנים 1856–1858 הוא שימש כחבר חבר הנאמנים של קולג' ג'יררד. הוא גם היה המזכיר וחבר הדירקטוריון של חברת תעלת צ'ספיק ודלאוור. הנרי דילוורת' גילפין נפטר בפילדלפיה ב-29 בינואר 1860. ונטמן בבית הקברות לאורל היל שבעיר. Gray, Ralph D. (1970). "Henry D. Gilpin: A Pennsylvania Jacksonian". Pennsylvania History. 37 (4): 340–351. מדיה וקבצים בנושא הנרי דילוורת' גילפין בוויקישיתוף הנרי דילוורת' גילפין באתר מחלקת המשפטים של ארצות הברית (באנגלית) הנרי דילוורת' גילפין, באתר "Find a Grave" (באנגלית) Poore, Benjamin Perley (1878). The political register and congressional directory: a statistical record of the Federal Officials...1776–1878. Boston: Houghton, Osgood and Company. p. 230.
המועצה הלאומית לספורט

המועצה הלאומית לספורט היא מועצה הכוללת חברים ממשרדי ממשלה, גופי ספורט ונציגי ציבור שתפקידה לייעץ לשר הספורט והאוצר בתחומי הפעילות הגופנית והספורט בישראל, ולהמליץ על גיבוש אסטרטגיה לאומית ארוכת טווח לצד חלוקת המשאבים הציבוריים המופנים לטובת הספורט בישראל. המועצה הוקמה במסגרת תיקון 6 לחוק הספורט והחלה לפעול ב-2014. תפקידיה כפי שנקבעו בחוק: לייעץ לשר בעניין קביעת מדיניות כוללת וארוכת טווח בתחום הספורט לשם קידומם ופיתוחם של הפעילות הגופנית והספורט בישראל. לייעץ לשר בעניין קביעת סדרי העדיפויות להשקעת משאבים בתחום הספורט, לרבות באיתור ובטיפוח של ספורטאים. לייעץ לשר בעניין קביעת אמות מידה לתמיכה בתחום בספורט. לייעץ לשר בעניין קביעת תוכנית מתקנים לאומית. לגבש המלצות בנושאים בתחום הספורט שהשר או שר האוצר, ביקשו שתדון בהם, וההמלצות יובאו לעיון השרים. על פי החוק נקבע כי המועצה תכלול 19 חברים: שלושה עובדי משרד התרבות והספורט שני עובדי משרד האוצר עובד משרד המשפטים שלושה נציגי הוועד האולימפי בישראל נציג המועצה להסדר ההימורים בספורט מבין נציגי הציבור המכהנים בה נציג ההתאחדות ישראלית לספורט תחרותי לא אולימפי נציג מעובדי או נבחרי הרשויות המקומיות נציג ההתאחדות הישראלית לספורט נכים נציג אתנה - המועצה הציבורית לקידום נערות ונשים בספורט נציג איגוד הכדורסל בישראל נציג התאחדות לכדורגל בישראל שני נציגי ציבור בעלי רקע בתחום הספורט, שאחד מהם הוא מתחום הספורט למקומות עבודה נציג ציבור בעל רקע בתחום חברתי-כלכלי חברי המועצה נכון ל-2020: אריק פינטו (יו"ר), קארין ישראלי (מרכזת המועצה), עופר בוסתן (ראש מינהל הספורט), גילי לוסטיג ויורם אורנשטיין (נציגי הוועד האולימפי בישראל), מעוז טל (נציג התאחדות אילת), אלי בירנבאום (נציג ההתאחדות לספורט נכים), משה פונטי (ראש איגוד הג'ודו בישראל), דפנה לנג (נציגת ציבור). עודד טירה 2014-2017 אנדריי אוזן 2017-2020 אריק פינטו מדצמבר 2020 המועצה הלאומית לספורט באתר משרד התרבות והספורט חוק הספורט (תיקון מס' 6) התשע"א-2011 כתב ynet וכתב כלכליסט, המועצה הלאומית לספורט יצאה לדרך, באתר כלכליסט, 27 במאי 2014 ynet ספורט, אריק פינטו מונה ליו"ר המועצה הלאומית לספורט, באתר ynet, 7 בדצמבר 2020
העמדה והערכה

העמדה והערכה הוא דין בדיני פדיון בהמה מקדושתה, הקובע כי כדי לפדות בהמה יש להעמידה על רגליה ולהעריך את שוויה. דין זה מפורש בתורה עצמה: וְאִם כָּל בְּהֵמָה טְמֵאָה אֲשֶׁר לֹא יַקְרִיבוּ מִמֶּנָּה קָרְבָּן לַ-ה' וְהֶעֱמִיד אֶת הַבְּהֵמָה לִפְנֵי הַכֹּהֵן: וְהֶעֱרִיךְ הַכֹּהֵן אֹתָהּ בֵּין טוֹב וּבֵין רָע, כְּעֶרְכְּךָ הַכֹּהֵן כֵּן יִהְיֶה: — ספר ויקרא, פרק כ"ז, פסוקים י"א–י"ב אמנם בפסוק כתוב "וְהֶעֱמִיד", ומלמד שיש להעמידה על רגליה, אך לגבי ההעמדה נחלקו הדעות: יש פוסקים הסוברים שיש להעמיד ממש את הבהמה (מהר"י קורקוס, רדב"ז, לחם משנה) ויש הסוברים כי "וְהֶעֱמִיד" לא מחייב העמדה ממש אלא בא למעט בהמה שמתה ואי אפשר להעמידה כלל, וזו היא שאין אפשרות לפדותה (משנה למלך, זכר יצחק) אולם, לדעת כולם, בהמה שנשברו או נחתכו רגליה, אף על פי שאינה יכולה לעמוד, מכל מקום נחשבת ראויה להעמדה והערכה. הראשונים נחלקו אם דין זה של העמדה והערכה נאמר רק לכתחילה אך אם בדיעבד פדה אפילו שמת, פדיונו נקרא פדיון כדעת הרמב"ם, או שהדין נאמר אף לעכב, שאם עבר ופדה בלי העמדה והערכה כשמת, אין פדיונו פדיון, וזו דעת התוספות. עיין רש"י על מסכת שבועות, דף י"א, עמוד ב', ד"ה העמדה בכורים י א ערכין ה יב איסורי מזבח א י זכר יצחק, עד כדרך שאמרה תורה בדיני ערכין, שבן חודש נערך, אף על פי שאינו יכול לעמוד על רגליו, והרי אף בערכין נאמר והעמיד והעריך (עיין תוספות, סוטה כז א, ד"ה רב) מעילה ו ו, לפי שער המלך בכורים שם, וקרן אורה ושפת אמת מעילה יט ב מסכת זבחים, דף ק"ג, עמוד א', ד"ה לא, לפי שער המלך (בכורים י ב)
לא דופקות חשבון (2002)

לא דופקות חשבון (באנגלית: The Banger Sisters) הוא סרט קומדיה אמריקאי משנת 2002, שנכתב והופק בידי בוב דולמן, עם גולדי הון, סוזן סרנדון וג'פרי ראש בתפקידים הראשיים. העלילה היא על שתי נשים בגיל הביניים, שהיו בצעירותן חברות ומעריצות של זמרים, שנפגשות לאחר עשרים שנה ומתמודדות עם הבדלי המעמדות ביניהן. הסרט התקבל בביקורות מעורבות, אך זכה להצלחה מסחרית גדולה. גולדי הון הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. סוזט (גולדי הון) היא מוזגת ותיקה במועדון ויסקי אה גוגו בלוס אנג'לס. היא מפוטרת וחוזרת עצובה לדירתה כדי לחשוב מה תעשה. היא פותחת קופסה ישנה ושולפת משם תמונות של חברתה וויני (סוזן סרנדון) שגרה כעת בפיניקס, אריזונה. בשנות העשרים שלהן הן היו חברות צמודות ומעריצות ("גרופיות") של זמרים כמו פרנק זאפה וג'ים מוריסון, עשנו סמים וקיימו סקס פרוע עם הזמרים שהופיעו במועדון. סוזט מחליטה לנסוע לוויני בתקווה שתוכל לעזור לה. בדרך נגמר לה הדלק ואין לה כסף מזומן למלא את המיכל. בתחנת הדלק היא פוגשת בהארי פלאמר (ג'פרי ראש) שמוכן לממן לה את הדלק כדי שתסיע אותו לפניקס. הארי הוא תסריטאי מתוכל ונוירוטי בן חמישים שמאשים את אביו בכל הצרות שלו ונוסע לפיניקס עם אקדח ובו קליע אחד כדי לחסל את אביו. בפיניקס הם נפרדים, הארי שוכר חדר במלון וסוזט נוסעת לוויני אך מתברר לה שוויני גרה בווילה מפוארת עם בעל ושתי בנות והיא לא רוצה להפריע, חוזרת למלון וכופה עצמה על הארי. במלון נערכת מסיבת צעירים ובתה של וויני האנה, חשה ברע ומקיאה לאחר שבלעה סמים. סוזט מטפלת בה ומביאה אותה לוויני שמופתעת לראות את חברתה לאחר עשרים שנה. וויני כעת היא לאוויניה, אשה מכובדת ומקובלת בחברה הגבוהה בפיניקס, נשואה לריימוד (רובין תומאס), עורך דין מצליח ומפורסם בעל שאיפות פוליטיות ואם לשתי מתבגרות בעיתיות, האנה (אריקה כריסטנסן) וג'ינג'ר (אווה אמורי). וויני מקבלת אותה בקרירות מופגנת כי אינה רוצה שבני משפחתה יידעו על עברה הפרוע. לאחר זמן קצר היא "מתאוששת" ומחליטה לחוות עם סוזט את חייה הקודמים, היא מסתפרת קצר, לובשת מכנסיים הדוקים ונועלת נעלי עקב גבוהים והן הולכו לבלות במועדון, שותות לשכרה ומעשנות ג'וינט. הן חוזרות מאוחר לווילה ווויני מראה לסוזט תמונות של אברי מין של זמרים שהן צילמו. עשן המריחואנה מפעיל את חיישן העשן ובני משפחתה של וויני מתעוררים ומוצאים את וויני במצב מביך. לבסוף מקבלים בני המשפחה את עברה של וויני בהבנה והאנה אומרת בנאום סיום בית הספר כי גם המורים, התלמידים וההורים צריכים להפסיק להתנהג באופן מזויף ולדבוק באמת. סוזט וויני חוזרים למלון ומוצאים שהארי נעלם עם אקדחו. הם מוצאים אותו בבית קברות שם נקבר אביו לאחרונה. סוזט לוקחת ממנו את האקדח ויורה את הקליע היחיד באוויר. סוזט נפרדת באהבה מוויני ומשפחתה וחוזרת ביחד עם הארי ללוס אנג'לס. הארי מרוצה כעת כי סיפורה של סוזט מהווה לו חומר והשראה לכתיבה. אתר האינטרנט הרשמי של לא דופקות חשבון "לא דופקות חשבון", במסד הנתונים הקולנועיים IMDb (באנגלית) "לא דופקות חשבון", באתר נטפליקס "לא דופקות חשבון", באתר AllMovie (באנגלית) "לא דופקות חשבון", באתר Rotten Tomatoes (באנגלית) "לא דופקות חשבון", באתר Box Office Mojo (באנגלית) "לא דופקות חשבון", באתר Metacritic (באנגלית) "לא דופקות חשבון", באתר אידיבי "לא דופקות חשבון", באתר דיסני+ סרטים (באנגלית) "לא דופקות חשבון", במסד הנתונים הקולנועיים KinoPoisk (ברוסית) קדימון ללא דופקות חשבון, באתר יוטיוב
סקיריטיס

סקיריטיס, אזור הנמצא בשטח הררי בגבול בין לאקוניה לארקאדיה. אזור זה תחום על ידי נהר האונוס והאֶוּרוֹטַס. בתקופת יוון הקלאסית, אזור זה היה חלק מהמדינה הספרטנית. האזור היה מיושב באיכרים שבנו את כפריהם על גדות הנהרות העוברים דרכו. על פי סטפנוס מביזנטיון והיסכיוס האלכסנדרוני תושביו היו ממוצא ארקדי. שטח זה היה בעל חשיבות אסטרטגית גבוהה בגלל דרך שעברה בו בין ספרטה לטגאה. מעמד הסקיריטוי היה דומה לזה של הפריוקים. בעתות מלחמה, תושבי האזור התגייסו לצבא הספרטני וסיפקו לו כ-600 חיילים רגלים קלי חימוש. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אלחנן

האם התכוונתם ל... אישים מוכרים בשם זה אלחנן בן יצחק – פרשן מבעלי התוספות ופייטן במאה ה-12 יצחק אלחנן ספקטור – רבה הראשי של קובנה אחר ישיבת אור אלחנן – ישיבה ליטאית גדולה בירושלים רמת אלחנן – שכונה במזרח בני ברק ישיבת רבינו יצחק אלחנן – סמינר לרבנות בישיבה יוניברסיטי אישים ששמם הפרטי הוא אלחנן חנן חננאל יוחנן
גרמרינג

גרמרינג (בגרמנית: Germering) היא עיירה המונה כ-38,000 איש תושבים, אשר נמצאת במחוז בוואריה, גרמניה. היא צמודה ישירות לעיר מינכן וגובלת אותה במערב. על פי ממצאים לעיירה גרמרינג ישנה היסטוריה נרחבה, בין הממצרים שמעידים על כך נמנים ממצאים של תלוליות קבורה מתקופת האבן החדשה ומתקופת הברונזה, וכן "וילה רוסטיקה" (כמו בלוישטטן הסמוכה) שנבנתה על ידי הרומאים. לאחר הגילוים הוחלט להקים גג זכוכית מעל הממצאים. גרמרינג הוזכרה לראשונה בתיעודים מהימנים בערך באזור השנים 859–864 לספירה. באותם הימים העיירה עדיין הייתה ידועה בכינויה "קרמרינגון", אך ככל הנראה היא הוזכרה בעבר בשם Germana vel admonte. במהלך מלחמת העולם השנייה היה בעיירה מחנה משנה של מחנה הריכוז דכאו, ב-1978 אוחדו שתי העיירות העצמאיות אונטרפפפנהופן וגרמרינג ובכך הושלמה יצירת עיירת גרמרינג של ימינו. סמל העיר העירוני החדש נוצר בשנת 1981 על ידי קרל האס, ששילב את סמל העיר של שני הרבעים לשעבר. כנסיית גרמרינג סנט מרטין גרנג'רינג-שטרייפלך גרנג' לשעבר אגם גרמרינג קלאודיה הנגסט (אנ') (נולדה בשנת 1969), ספורטאית נכה ידועה וזוכה במספר רב של מדליות זהב באולימפיאדת הנכים. אלופת העולם ואירופה, אזרחית כבוד מאז 2001. רוברט הובר (נולד בשנת 1937), מתגורר בגרמינג, קיבל את פרס נובל לכימיה בשנת 1988 ומונה לאזרח כבוד באותה שנה. גאס בקוס (אנ')‏ (1937–2019) זמר אמריקאי, גר בגרימינג עד מותו. היינץ בראון (אנ')‏ (1938–1986), צייר, התגורר בגרמינג. ג'ון כריסטופר האולנד (אנ')‏ (1928–2013), זמר, שחקן ובדרן, גר בגרימינג (הרטהאוס) זיגפריד לוביץ (אנ')‏ (1914–1999), שחקן, התגורר בגרמינג. ספורטפרונדה סטילר (אנ'), להקה גרמנית, מגרמינג. ארהרד וונדרליך (אנ')‏ (1956–2012), שחקן הכדוריד, זוכה מדליית הכסף באולימפיאדת הקיץ 1984, התגורר בגרמינג. מדיה וקבצים בנושא גרמרינג בוויקישיתוף אתר האינטרנט הרשמי של גרמרינג (בגרמנית)
נג'דם

נג'דם (בהונגרית: Nagydém) הוא כפר במחוז וספרם שבמרכז הונגריה. כמו יישובים רבים באירופה גם בנג'דם מספר התושבים נמצא בירידה. כך, בשנת 1990 היה מספר התושבים 423 ובשנת 2020 רק 337 תושבים. בנג'דם חיו יהודים בתקופות זמן שונות ובמקום קיים בית קברות יהודי. וחלק מתושביה נרצחו בשואה. מדיה וקבצים בנושא נג'דם בוויקישיתוף אתר האינטרנט הרשמי של נג'דם (בהונגרית) נתוני הכפר באתר הלמ"ס ההונגרי בית הקברות היהודי בנג'דם תיעוד יהודי הכפר שנרצחו בשואה, באתר יד ושם מפקדי האוכלוסין של יהודי הונגריה, 1993
נג'גיימוט

נג'גיימוט (בהונגרית: Nagygyimót) הוא כפר במחוז וספרם שבמרכז הונגריה. כמו יישובים רבים באירופה גם בנג'גיימוט מספר התושבים נמצא בירידה. כך, בשנת 1990 היה מספר התושבים 714 ובשנת 2020 רק 552 תושבים. בנג'גיימוט חיו יהודים בתקופות זמן שונות. מדיה וקבצים בנושא נג'גיימוט בוויקישיתוף אתר האינטרנט הרשמי של נג'גיימוט (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
נג'טבל

נג'טבל (בהונגרית: Nagytevel) הוא כפר במחוז וספרם שבמרכז הונגריה. כמו יישובים רבים באירופה גם בנג'טבל מספר התושבים נמצא בירידה. כך, בשנת 1990 היה מספר התושבים 556 ובשנת 2020 רק 505 תושבים. בנג'טבל חיו יהודים בתקופות זמן שונות. וחלק מתושביה נרצחו בשואה. מדיה וקבצים בנושא נג'טבל בוויקישיתוף אתר האינטרנט הרשמי של נג'טבל (בהונגרית) נתוני הכפר באתר הלמ"ס ההונגרי תיעוד יהודי הכפר שנרצחו בשואה, באתר יד ושם מפקדי האוכלוסין של יהודי הונגריה, 1993
יחסי פורטוגל–קטר

יחסי פורטוגל–קטר הם יחסי החוץ בין פורטוגל לקטר. הצי הפורטוגזי תחת טרישטאו דה קוניה ואפונסו דה אלבוקרקי השתלט על אזור המפרץ הפרסי בשנת 1507. כך נותר אזור קטר של ימינו בתחום ההשפעה של האימפריה הפורטוגזית, אשר עם זאת לא הקימה שם בסיסים מרכזיים. האזור נשלט על ידי פורטוגל באמצעות החזקת מצר הורמוז, ומשנת 1622 באמצעות חיל מצב במסקט. לאחר שמסקט נפלה לידי העומאנים בשנת 1650, איבדו הפורטוגלים את עליונותם באזור, אך נותרו עם ספינות ובריתות ספורדיות עד המאה ה-18 כאשר הבריטים הדיחו אותם מהאזור לחלוטין. קטר נותרה בהשפעה בריטית וקיבלה עצמאות בשנת 1971. שלטון האשטדו נובו (Estado Novo) הדיקטטורי בפורטוגל הגיע לסיומו בשנת 1974 במהפכת הציפורנים. לאחר חזרתה לדמוקרטיה ארגנה פורטוגל מחדש את קשריה החיצוניים מהיסוד, העניקה למושבותיה עצמאות וכוננה קשרים ישירים עם מספר רב של מדינות אחרות. קטר ופורטוגל כוננו יחסים דיפלומטיים ב-1 במאי 1982, וב-4 בדצמבר 1989 הוסמך שגריר פורטוגל בערב הסעודית, ז'וזה מנואל דה מטוש פאריירה, אף לקטר. פורטוגל הקימה שם שגרירות משלה בשנת 2011. קטר פתחה את שגרירותה בפורטוגל בשנת 2012, ועאדל עלי אל-ח'אל הפך לשגריר הקטרי הראשון בליסבון ב-10 בינואר 2012. ללשכת סחר חוץ הפורטוגזית AICEP יש סניף בבירה דוחה בקטר. בשנת 2016, פורטוגל ייצאה סחורות בשווי 28.6 מיליון אירו לקטר, מתוכם 35.1% מינרלים ועפרות, 10.4% ביגוד, 7.2% מכונות ומכשירים ו-5.2% פקקי שעם ועץ. באותה תקופה קטר ייצאה סחורות לפורטוגל בשווי 13.9 מיליון אירו, מתוכם 93.9% פלסטיק (בעיקר פוליאתילן ופוליפרופילן), מוצרים כימיים 3.5% והלבשה 1.5%. זה הציב את קטר במקום ה-68 כרוכשת ובמקום ה-87 כספקית לסחר חוץ פורטוגלי, ואילו פורטוגל הייתה במקום ה-48 בסחר החוץ הקטרי בקרב הקונים וגם בקרב הספקים. פורטוגל מחזיקה בקטר שגרירות בדוחה. קטר מחזיקה בפורטוגל שגרירות בליסבון. מדיה וקבצים בנושא יחסי פורטוגל–קטר בוויקישיתוף